b"\n_START_ARTICLE_\nVicen\xc3\xa7 Bacallar i Sanna\n_START_SECTION_\nBiografia\n_START_PARAGRAPH_\nFill de Pau Bacallar i Santucho, qui seria governador de S\xc3\xa0sser i Logudor des de 1691 fins a 1697, i de Maria Sanna i Mura, descendent d'una fam\xc3\xadlia de primera noblesa._NEWLINE_Al llarg de la seva vida va ocupar diversos c\xc3\xa0rrecs pol\xc3\xadtics d'import\xc3\xa0ncia. Va iniciar la seva carrera pol\xc3\xadtica el 1698, era funcionari durant el regnat de Carles II de Castella a Sardenya, va rebre diversos enc\xc3\xa0rrecs a Fran\xc3\xa7a, G\xc3\xa8nova i Holanda._NEWLINE_En el context de la Guerra de Successi\xc3\xb3 Espanyola, Bacallar es va posar del costat de Felip de Borb\xc3\xb3, intentant aconseguir de nou Sardenya per a la monarquia. Pel seu suport, Felip V el va distingir amb els t\xc3\xadtols de vescomte de Fuente Hermosa i marqu\xc3\xa8s de San Felipe el 1703. El 1713 col\xc2\xb7labora activament amb Louis d'Albert, llegat a Madrid del pr\xc3\xadncep elector de Baviera Maximili\xc3\xa0 II Manuel, en un pla per conquerir militarment Sardenya amb l'objectiu de coronar rei de Sardenya el pr\xc3\xadncep elector bavar\xc3\xa8s (Projet sur la Sardaigne), pla que no s'arribar\xc3\xa0 a dur a terme donada la ren\xc3\xbancia per part de Llu\xc3\xads XIV a donar suport al pr\xc3\xadncep elector bavar\xc3\xa8s en el seu intent de posseir Sardenya. Segons la investigadora alemanya, en el primer Tractat d'Utrecht (11 d'abril de 1713), Sardenya va passar al duc de Baviera Maximili\xc3\xa0 II Manuel. Va ser enviat com ambaixador i plenipotenciari als Pa\xc3\xafsos Baixos, on va morir l'11 de juny de 1726._NEWLINE_Va ser acad\xc3\xa8mic de la Reial Acad\xc3\xa8mia Espanyola. Va ser amant de la cultura, tenia una \xc3\xa0mplia biblioteca, que probablement formava part del patrimoni familiar i que ell va augmentar sensiblement servint-li com a base d'erudici\xc3\xb3 per a les seves obres. Tamb\xc3\xa9 era col\xc2\xb7leccionista d'art, especialment de quadre i teixits."